News Update: Twitter เตรียมปลดพนักงานอีกระลอก มุ่งเป้าไปที่ฝ่ายขาย หลังมีแต่ทีมวิศวกรแห่ลาออก ด้าน ‘ทรัมป์’ เมิน Twitter แม้ Elon Musk ปลดแบน - FINNOMENA
Twitter เตรียมปลดพนักงานอีกระลอกวันนี้ (21 พ.ย.) หลังการลาออกจำนวนมากของทีมวิศวกรในสัปดาห์ที่ผ่านมา ขณะที่ ‘โดนัลด์ ทรัมป์’ เมิน Twitter แม้ Elon Musk ยกเลิกคำสั่งระงับบัญชีผู้ใช้งาน
21 พ.ย. 2565

Twitter เตรียมปลดพนักงานอีกระลอกวันนี้ (21 พ.ย.) หลังการลาออกจำนวนมากของทีมวิศวกรในสัปดาห์ที่ผ่านมา ขณะที่ ‘โดนัลด์ ทรัมป์’ เมิน Twitter แม้ Elon Musk ยกเลิกคำสั่งระงับบัญชีผู้ใช้งาน
ผู้ที่เกี่ยวข้องกับเรื่องนี้ระบุว่า Elon Musk เตรียมพิจารณาเลิกจ้างพนักงาน Twitter เพิ่มอีก โดยมุ่งเป้าไปที่ฝ่ายขายและดูแลความสัมพันธ์ของคู่ค้า หลังจากเมื่อสัปดาห์ก่อน Musk ได้ยื่นคำขาดให้หนักงานทำงานหนักหรือเลือกลาออกโดยได้รับเงินชดเชย
สิ่งที่เกิดขึ้นคือ พนักงานที่มีบทบาทด้านเทคนิค เช่น ทีมวิศวกรเลือกที่จะลาออกมากกว่าที่คาดไว้ เมื่อเทียบกับพนักงานฝ่ายขาย ฝ่ายดูแลความสัมพันธ์ของคู่ค้า และตำแหน่งใกล้เคียงกัน
หลังกระแสแห่ลาออกของพนักงานในวันพฤหัสบดี (17 พ.ย.) Elon Musk ได้เรียกตัวพนักงานด้านซอฟต์แวร์ให้เข้าประชุมแบบเจอตัวกันที่ชั้น 10 ของสำนักงานใหญ่ Twitter โดยระบุว่า จะยินดีมากหากคุณสามารถบินตรงมายังซานฟรานซิสโกเพื่อปรากฏตัวให้เห็นหน้ากัน
ขณะที่ อดีตปธน. ‘โดนัลด์ ทรัมป์’ ประกาศว่า ไม่สนใจที่จะกลับไปใช้ Twitter อีกครั้ง หลัง Elon Musk ทำการสำรวจความคิดเห็นผู้ใช้งานที่มีเสียงส่วนใหญ่แบบปริ่มน้ำเห็นด้วยว่า ควรยกเลิกคำสั่งระงับบัญชีผู้ใช้งานของทรัมป์ได้แล้ว
การสำรวจครั้งนี้มีผู้เข้าร่วมกว่า 15 ล้านคน โดย 51.8% เห็นชอบให้ Twitter เปิดบัญชีของอดีตปธน.ทรัมป์ ให้กลับมาใช้งานได้อีกครั้ง และ Elon Musk ระบุในวันเสาร์ (19 พ.ย.) ว่า ประชาชนได้ออกเสียงมาแล้ว ทรัมป์ จะกลับมาใช้งานได้อีกครั้ง
โดย โดนัลด์ ทรัมป์ ยังกล่าวด้วยว่า จะใช้งานสื่อสังคมออนไลน์ Truth Social ซึ่งบริษัทสตาร์ทอัพ Trump Media & Technology Group ของป็นผู้พัฒนาเพราะว่า มีผู้ติดตามที่มีส่วนร่วมกับการใช้งาน มากกว่า Twitter
อ้างอิง:
https://www.bloomberg.com/news/articles/2022-11-19/musk-considers-further-twitter-layoffs-in-sales-on-monday?sref=e4t2werz 
https://www.voathai.com/a/6840845.html 
https://www.voathai.com/a/trump-snubs-twitter-after-musk-announces-reactivation-of-ex-president-s-account/6842783.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
twitter
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA